**ΘΕΜΑ:** Αδυναμία έκδοσης ποινικού μητρώου

Ημ/νία υποβολής: ***14/11/2022***

**Ερώτηση:**

Είναι απαραίτητο να κάνουμε απευθείας ανάθεση σε εξωτερικό συνεργάτη για την υποστήριξη της μισθοδοσίας και υποβολή στην ενιαία αρχή πληρωμών. Λόγω του κορονοϊου δεν είναι δυνατή η έκδοση ποινικού μητρώου. Έχει βγει κάποια ρύθμιση για αυτό;

**Απάντηση:** Υπάρχει γενική ρύθμιση όσον αφορά το **ποινικό μητρώο στις απευθείας αναθέσεις**. Ειδικότερα, σύμφωνα με το άρθρο 80 παρ. 9 του Ν.4412/2016, όπως συμπληρώθηκε με την παρ. 7αγ του άρθρου 43 του Ν.4506/2019, σε δημόσιες συμβάσεις με εκτιμώμενη αξία μεγαλύτερη των δύο χιλιάδων πεντακοσίων (2.500) ευρώ χωρίς Φ.Π.Α. και έως είκοσι χιλιάδες (20.000) ευρώ χωρίς Φ.Π.Α., οι αναθέτουσες αρχές δύνανται να απαιτούν ως απόδειξη για τη μη συνδρομή των λόγων αποκλεισμού της παραγράφου 1 του άρθρου 73 του Ν.4412/2016, **την υποβολή υπεύθυνης δήλωσης εκ μέρους του οικονομικού φορέα, σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου, όπως αυτός ορίζεται στην περίπτωση 79Α του Ν.4412/2016.**

***Απόφαση 107/2022 ΑΕΠΠ***

Οι διαδικαστικού χαρακτήρα πράξεις του σταδίου ελέγχου των δικαιολογητικών κατακύρωσης του προσωρινού αναδόχου, όπως η πρόσκληση προς τον προσωρινό ανάδοχο για την προσκόμιση των προβλεπόμενων στη διακήρυξη δικαιολογητικών κατακύρωσης ή η πρόσκληση συμπλήρωσης τυχόν ελλειπόντων δικαιολογητικών ή και η τυχόν χορήγηση παράτασης της προθεσμίας προσκόμισής τους, δεν είναι δεκτικές αυτοτελούς προσβολής με προδικαστική προσφυγή, δεδομένου ότι δεν επηρεάζουν άμεσα την οριστική έκβαση του διαγωνισμού και, επομένως, δεν έχουν εκτελεστό χαρακτήρα. Ενδεχόμενες δε πλημμέλειες της διαδικασίας που προηγείται της έκδοσης της κατακυρωτικής απόφασης προβάλλονται παραδεκτώς επ’ ευκαιρία προσβολής, με προδικαστική προσφυγή, της απόφασης κατακύρωσης.